

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | **Nr.5** | 2025. gada 24. aprīlī |

**15.**

**Par 2018. gada 28. novembrī noslēgtā zemes nomas līguma Nr. BPP6-1/18/27 pagarināšanu un zemes nomas maksas noteikšanu**

Ogres novada pašvaldībā (turpmāk - Pašvaldība) saņemts zemnieku saimniecības “AUDZES”, reģistrācijas numurs 47404002404, juridiskā adrese: “Audzes”, Birzgales pag., Ogres nov., LV-5033 (turpmāk – Nomnieks), 2023. gada 17. aprīļa iesniegums (reģistrēts Pašvaldībā ar Nr. 2-4.1/1960) ar lūgumu pagarināt starp Nomnieku un Ķeguma novada pašvaldības Birzgales pagasta pārvaldi 2018. gada 28. novembrī noslēgto zemes nomas līgumu Nr. BPP6-1/18/27.

Izskatot iesniegumu, Ogres novada pašvaldības dome konstatēja:

1. saskaņā ar Ķeguma novada domes 2012. gada 25. janvāra lēmumu Nr. 46 “Par lauku apvidus zemi” (protokols Nr. 3, 10.§) zemes vienība ar kadastra apzīmējumu   
   7444 006 0153 piekrīt Pašvaldībai;
2. saskaņā ar Ķeguma novada domes 2017. gada 6. septembra lēmumu Nr. 323 “Par zemes vienību piekritību Ķeguma novada pašvaldībai” (protokola Nr. 23, 14.§) zemes vienība ar kadastra apzīmējumu 7444 006 0154 piekrīt Pašvaldībai;
3. pamatojoties uz Ķeguma novada domes 2018. gada 14. novembra lēmumu “Par zemes nomu” Ķeguma novada pašvaldības Birzgales pagasta pārvalde 2018. gada 28. novembrī noslēdza ar Nomnieku zemes nomas līgumu Nr. BPP6-1/18/27 par nekustamā īpašuma ar kadastra numuru 7444 006 0025 sastāvā esošās zemes vienības ar kadastra apzīmējumu 7444 006 0153, “Tīrumnieku Jāņi”, Birzgales pag., Ogres nov., daļas 0,6 ha platībā un zemes vienības ar kadastra apzīmējumu 7444 006 0154, platība 2,2 ha (turpmāk abas kopā – Zemes vienības), nomu līdz 2023. gada 31. maijam (turpmāk – Līgums);
4. Nomnieks faktiski ir turpinājis lietot Zemes vienības un labticīgi pildījis Līgumā noteiktos nomnieka pienākumus, līdz ar to var uzskatīt, ka nomas attiecības ir turpinājušās un nav tikušas pārtrauktas. Iesniedzējam nav nomas maksas un nekustamā īpašuma nodokļa maksājumu parādu.

Ministru kabineta 2018. gada 19. jūnija noteikumu Nr. 350 “Publiskas personas zemes nomas un apbūves tiesības noteikumi” (turpmāk – Noteikumi Nr. 350) 56. punkts nosaka, ka, pagarinot nomas līguma termiņu, nomas maksu pārskata, piemērojot šo noteikumu 3. nodaļā noteikto nomas maksas noteikšanas kārtību. Ja neapbūvēts zemesgabals ir iznomāts, rīkojot izsoli par zemesgabala nomas tiesībām, nomas maksu pārskata un maina, ja pārskatītā nomas maksa ir augstāka par noteikto nomas maksu. Ja nomnieks neapbūvētajā zemesgabalā veic saimniecisko darbību un samazinātas nomas maksas piemērošanas gadījumā atbalsts nomniekam kvalificējams kā komercdarbības atbalsts, nomas maksu nosaka atbilstoši neatkarīga vērtētāja noteiktajai tirgus nomas maksai un maina, ja tā ir augstāka par noteikto nomas maksu. Ja nomas maksa tiek mainīta, nomnieks kompensē iznomātājam pieaicinātā neatkarīgā vērtētāja atlīdzības summu.

Noteikumu Nr. 350 53. punkts nosaka, ka iznomātājs, izvērtējot lietderības apsvērumus, var pieņemt lēmumu pagarināt nomas līguma termiņu (nerīkojot izsoli). Nomas līgumu var pagarināt, ievērojot nosacījumu, ka nomas līguma kopējais termiņš nedrīkst pārsniegt Publiskas personas finanšu līdzekļu un mantas izšķērdēšanas novēršanas likumā noteikto nomas līguma termiņu.

Publiskas personas finanšu līdzekļu un mantas izšķērdēšanas novēršanas likuma 6.¹ panta pirmā daļa nosaka, ka, ja likumā vai Ministru kabineta noteikumos nav paredzēts citādi, kustamās mantas nomas līgumu slēdz uz laiku, kas nav ilgāks par pieciem gadiem, nekustamā īpašuma nomas līgumu - uz laiku, kas nav ilgāks par 30 gadiem.

Pamatojoties uz sabiedrības ar ierobežotu atbildību “EIROEKSPERTS”, reģistrācijas numurs 40003650352, novērtējumu Nr. L14709/ER/2025 nekustamā īpašuma daļas ar kopējo platību 0,6 ha un zemes gabala ar kopējo platību 2,2 ha - “Tīrumnieku Jāņi”, Birzgales pagastā, Ogres novadā, kadastra numurs 7444 006 0025, kadastra apzīmējumi 7444 006 0153; 7444 006 0154 iespējamās viena gada 1 ha (hektāra) tirgusnomas maksa 2025. gada 21. martā varētu būt 76 EUR (septiņdesmit seši *euro*) bez pievienotās vērtības nodokļa.

Pašvaldības mantas novērtēšanas un izsoles komisija 2025. gada 31. martā (Protokols Nr. K.1-2/59**)** noteica nekustamā īpašuma “Tīrumnieku Jāņi”, Birzgales pagastā, Ogres novadā, kadastra numurs 7444 006 0025 sastāvā esošās zemes vienības ar kadastra apzīmējumu 7444 006 0153 daļas (0,6 ha platībā) un zemes vienības ar kadastra apzīmējumu   
7444 006 0154 (2,2 ha platībā) viena gada 1 ha nomas maksu 76 EUR (septiņdesmit seši *euro*) bez pievienotās vērtības nodokļa.

Pamatojoties uz Pašvaldību likuma 10. panta pirmās daļas 21. punktu, Publiskas personas finanšu līdzekļu un mantas izšķērdēšanas novēršanas likuma 3. panta 2. punktu, 6.1 panta pirmo un 1.1 daļu, Ministru kabineta 2018. gada 19. jūnija noteikumu Nr. 350 „Publiskas personas zemes nomas un apbūves tiesības noteikumi” 53., 56. punktu, Ogres novada pašvaldības mantas novērtēšanas un izsoles komisijas 2025. gada 31. marta lēmumu “Par nekustamā īpašuma “Tīrumnieku Jāņi”, Birzgales pagastā, Ogres novadā, daļas nomas maksas noteikšanu” (protokols Nr. K.1-2/59),

**balsojot: ar 21 balsi "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Ilmārs Zemnieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. **Pagarināt** ar zemnieku saimniecību “AUDZES”, reģistrācijas numurs 47404002404, juridiskā adrese: “Audzes”, Birzgales pag., Ogres nov., LV-5033, 2018. gada 28. novembrī noslēgto zemes nomas līgumu Nr. BPP6-1/18/27 par nekustamā īpašuma ar kadastra numuru 7444 006 0025 sastāvā esošās zemes vienības ar kadastra apzīmējumu 7444 006 0153, “Tīrumnieku Jāņi”, Birzgales pag., Ogres nov., daļas 0,6 ha platībā un zemes vienības ar kadastra apzīmējumu 7444 006 0154, 2,2 ha platībā, nomu lauksaimniecības vajadzībām uz 6 (sešiem) gadiem, **nosakot**:
   1. nekustamā īpašuma, kadastra numurs 7444 006 0025, sastāvā esošās zemes vienības “Tīrumnieku Jāņi”, Birzgales pag., Ogres nov., ar kadastra apzīmējumu 7444 006 0153 daļai 0,6 ha platībā nomas maksugadā - 76 EUR (septiņdesmit seši *euro*) par 1 ha, bez pievienotās vērtības nodokļa;
   2. nekustamā īpašuma, kadastra numurs 7444 006 0025, sastāvā esošās zemes vienības bez adreses, Birzgales pag., Ogres nov., ar kadastra apzīmējumu 7444 006 0154, 2,2 ha platībā nomas maksugadā - 76 EUR (septiņdesmit seši *euro*) par 1 ha, bez pievienotās vērtības nodokļa.
2. **Pilnvarot** Ogres novada Birzgales pagasta pārvaldi atbilstoši šim lēmumam noslēgt vienošanos par grozījumiem 2018. gada 28. novembra zemes nomas līgumā Nr.  BPP6- 1/18/27, nosakot, kapapildus nomas maksai tiek kompensēta sertificēta vērtētāja atlīdzības summa.
3. **Kontroli** par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)